Source: http://csmcampiaturzii.ro/noutati/tenis-de-camp/
Timestamp: 2017-09-21 05:01:59+00:00

Document:
Tenis de camp | CSM Campia Turzii
Campion şi vicecampion la Internaţionalele României
Performanţă remarcabilă pentru Cosmin Sălăgian la cel mai mare turneu de seniori organizat în România. Campion la simplu şi vicecampion la dublu în cadrul unei competiţii care s-a bucurat de prezenţa a peste 160 de sportivi.
În perioada 15 – 21 august, arena Tenis Club Idu din staţiunea Mamaia a fost gazda celei de a 27-a ediţii a International Veterans Champs of Romania – Comvex, cel mai important turneu de tenis pentru veterani din România. Ajunsă deja o tradiţie la malul mării, competiţia a fost dominată la categoriile +35 şi +40 de sportivul de la CSM Câmpia Turzii.
„A fost un turneu foarte disputat, fiindcă au fost prezenţi cei mai buni sportivi din România. În acest an, turneul a urcat în dificultate, fiind pentru prima dată de Grade 2. Pe tablourile de concurs s-au regăsit jucători din România, Italia, Germania, Cipru, Ungaria şi Turcia, dar şi jucători români care antrenează în SUA, Germania sau Franta.
Am câştigat turneul la categoria + 40 ani simplu şi am făcut finala la +35 ani dublu, unde am fost la două mingi de meci, dar am pierdut dramatic în tiebreakul setului decisiv. E important şi faptul că am acumulat puncte importante care ma vor urca şi mai mult în clasamentul mondial atât în proba de simplu cât şi în cea de dublu”, a declarat Cosmin Sălăgian pentru csmcampiaturzii.ro.
Postat in Tenis de camp
TURNEU TENIS DE CAMP “CUPA ZILELOR MUNICIPIULUI CAMPIA TURZII” 2016
La sfarsitul saptamanii trecute, timp de trei zile, arena “Gavrila Vaida” din Campia Turzii a fost gazda turneului de tenis de camp pentru seniori, intitulat “Cupa Municipiului Campia Turzii” 2016, competitie la care s-au desfasurat meciuri doar in proba de dublu.
Cu toate ca vremea le-a pus probleme in prima zi, in urmatoarele doua zile tenismenii angrenati in aceasta competitie, au jucat cu mare ardoare, fiecare dintre perechi dorindu-si sa castige aceasta cupa.
S-a jucat fiecare cu fiecare iar la finalul celor trei zile competiționale, ″Cupa Zilele Municipiului Câmpia Turzii″ a fost adjudecată de perechea Santeiu Petru-Păcurar Cristian. Pe locul II s-a clasat perechea Nicoară Adrian-Mătieş Alin, iar locul III a revenit perechii Marian Simion-Roş Cornel.
Festivitatea de premiere fost oficiata de catre presedintele CSM Campia Turzii – Viorel Crisan, care le-a acordat primelor trei locuri cate doua cupe si doua medalii, iar ceilalti participanti au primit si ei cate o medalie.
Cosmin Sălăgian prezent la Cupa Mondială
CSM Câmpia Turzii a mai înregistrat o performanţă notabilă. Sportivul Cosmin Sălăgian a participat timp de o săptămână la Campionatele Mondiale de Tenis de Seniori + 35 ani, organizate de ITF (Federatia Internationala de Tenis). Evenimentul s-a desfăşurat în Croaţia, la Umag.
„Participarea la Campionatele Mondiale este in sine o victorie. Daca mai şi câştig un meci este mai mult decât aş fi crezut vreodată. Cu aceste gânduri am plecat spre Croaţia să reprezint CSM Câmpia Turzii şi România. Punctajul acumulat anul trecut prin participarea la turneele internaţionale m-au calificat pentru această competiţie majoră la care au participat 128 de sportivi din toate colţurile lumii. În final am ajuns în primii 32 ai pe tabloul de simplu (unde am fost oprit de Andre Curry din Brazilia – fost nr. 1 mondial) şi în primii 16 pe tabloul de dublu (alături de prietenul şi partenerul Ciprian Cuceu din Baia Mare, pierzând la doi finlandezi specialişti doar pentru dublu).
A fost o experienţă extraordinară pentru care aş dori să mulţumesc Clubului Sportiv care m-a susţinut necondiţionat, mai ales că organizarea în acest an în Croaţia a făcut mai uşoară participarea mea acolo, următoarele campionate mondiale fiind găzduite de Africa de Sud”, a declarat Cosmin Sălăgian pentru csmcampiaturzii.ro.
Victorie la Turneul „Ion Ţiriac”
Cosmin Sălăgian şi-a mai trecut în cont o victorie importantă. La sfârşitul săptămânii trecute s-a desfăşurat la Braşov un puternic turneu internaţional dotat cu Trofeul „Ion Ţiriac”. În proba de simplu +35, jucătorul legitimat la CSM Câmpia Turzii s-a impus după câteva meciuri complicate.
„Am câştigat Turneul Internaţional Ion Ţiriac de la Brasov după ce mi-am luat revanşa în semifinală de la un jucător care m-a învins acum doi ani. Am avut nevoie de set decisiv şi o luptă de aproape trei ore. Nici finala nu a fost simplă pentru că am întâlnit un jucător din Iaşi, foarte tehnic si experimentat”, a spus Cosmin Sălăgian.
În proba de dublu Sălăgian a făcut pereche cu nimeni altul decât Cristian Tudor Popescu.
„Am pierdut în semifinală alături de Cristian Tudor Popescu, care a decis să joace la categoria celor mai tineri, pentru a face dublu impreună. Este un om deosebit şi mi-a făcut mare plăcere să joc alături de el”, mai spune Sălăgian. Premierea a fost facută de Victor Crivoi.
Trofeul „Ionel Santeiu” la tenis de câmp – editia I (REZUMAT VIDEO)
Campion national, atat la dublu cat si la individual!
Dupa ce in urma cu aproximativ trei saptamani castiga proba de dublu la categoria MD 35-DOUBLES MAIN DRAW la turneul Altius Tennis Cup de la Bucuresti, tenismenul CSM Campia Turzii, Cosmin Salagian, a reusit obtina noi rezultate impresionanate la Campionatele Nationale Individuale de Seniori +35 de la Craiova, acolo unde a castigat titlurile nationale la categoria 40 M, atat la individual, cat si la dublu.
Daca la individual sportivul CSM Campia Turzii a castigat medalia de aur in fata lui Serbanescu Dragos, acesta a reusit alaturi de coechipierul sau de la dublu (Calinescu Adrian din Targoviste), sa castige titlul national dupa ce in finala au trecut de perechea Dinicu Viorel/Petrescu Ovidiu.
“Sunt bucuros ca am participat si am reusit sa castig titlurile nationale atat la individual cat si la dublu la categoria la care joc acum (40 M), dar bucuria este una mult mai mare deoarece victoriile au fost obtinute la cel mai important turneu al anului 2015. Acum 2 ani, am castigat campionatele nationale la dublu, iar anul trecut campionatul national la individual, dar acum rezultatele obtinute au fost mult mai bune deoarece am reusit sa castig la ambele categorii”, a declarat Cosmin Salagian.
Primul mare turneu al anului, prima victorie
Centrul National de Tenis din Bucuresti a fost recent gazda primului mare turneu din 2015 al Campionatului National de Tenis rezervat seniorilor. Cosmin Salagian, sportiv al CSM Campia Turzii a inceput cu dreptul si acest sezon, reusind sa castige proba de dublu, acolo unde a facut pereche cu Marius Raicea.
„La simplu am pierdut in turul doi, chiar in fata partenerului de dublu, dar am jucat bine. Mai am de lucrat fizic dar, pana la Nationale voi fi 100%. In finala de dublu am castigat in fata a doi jucatori clasati pe 6 si 7 in clasamentul mondial la categoria noastra de varsta, adica intre 40 si 45 de ani. Am avut ocazia sa assist si la pregatirile lotului national de fete si am schimbat impresii legate de tenis cu Simona Halep. Premierea a fost facuta de catre George Cosac, presedintele Federatiei Romane de Tenis”, a declarat Cosmin Salagian pentru csmcampiaturzii.ro.
Sportivul CSM-ului se afla acum in pregatiri pentru Campionatele Nationale de Seniori, care vor avea loc la sfarsitul lunii iunie la Craiova.
Ultimul turneu al anului, o nouă victorie
Cosmin Sălăgian a încheiat sezonul competiţional cu o nouă victorie într-un turneu internaţional. La Mediaş, s-a jucat la sfârşitul săptămânii trecute ultimul turneu din acest an, din circuitul internaţional rezervat seniorilor peste 35 ani. Pentru sportivul CSM-ului a fost a patra finală internaţională jucată în acest an şi a treia adjudecată.
„Sunt foarte mulţumit de evoluţia din acest an. A fost încă un turneu extrem de valoros şi am reuşit să mă impun după o finală disputată. Sper să repet jocurile bune şi în 2015”, a spus Cosmin Sălăgian pentru csmcampiaturzii.ro.
După turneele reuşite de la Bucuresti, Mamaia, Braşov şi Mediaş, Cosmin Sălăgian va termina anul în primii 30 de jucători ai lumii.
Perechea formata din Radu Hertia si Turean Ioan castiga “Memorialul Gavrila Vaida” – editia 2014 (REZUMAT VIDEO)
Punct final la cea de-a 4-a editie a Turneului de tenis de camp - ”Memorialul Gavrila Vaida” de la Campia Turzii, dupa ce astazi au avut loc semifinalele si finala acestei competitii. Cu toate ca turneul a fost dedicat seniorilor, orgoliile si dorinta de a castiga acest trofeu a facut ca spectatorii prezenti la Arena de Tenis “Gavrila Vaida” din localitate sa aiba ce vedea, meciuri foarte disputate, tenismenii prezenti la competitie demonstrand inca odata ca nu au uitat tainele sportului “alb”.
Participantii la acest turneu au fost impartiti in doua grupe, unde fiecare pereche a jucat cu fiecare, iar dupa disputarea acestora, perechile clasate pe primele doua locuri din fiecare grupa au jucat in semifinala. A urmat apoi finala mare unde s-a intalnit perechea Radu Hertia/Turean Ioan cu cea formata din Salagian Cosmin/Isac Ionel, iar la capatul unui meci disputat castigatori au fost declarati primii, dupa ce au castigat cu 2-0 la seturi (6-4; 6-3).
Festivitatea de premiere ce a urmat a fost oficiata de primarul municipiului Campia Turzii, Radu Hanga si presedintele CSM Campia Turzii – Viorel Crisan, acestia oferindu-le participantilor la turneu diplome si medalii. Pentru perechile care au jucat finala acestia au mai acordat si cate o cupa, atat pentru invinsi cat si pentru invingatori. Totodata, presedintele Clubului Sportiv Municipal Campia Turzii, Viorel Crisan, a oferit o placheta pentru rezultate bune obtinute in 2014, jucatorului Cosmin Salagian si primarului Radu Hanga, pentru sprijinul acordat, iar acesta din urma a oferit o placheta comemorativa antrenorului Gavrila Vaida jr., in semn de omagiu pentru cel ce a fost parintele acestuia.
Memorialul „Gavrilă Vaida”, ediţia 2014
Timp de trei zile pe Arena de Tenis „Gavrilă Vaida” se va juca ediţia 2014 a memorialului cu acelaşi nume. Competiţia organizată de Clubul Sportiv Municipal Câmpia Turzii este dedicată seniorilor din cadrul clubului şi se va juca doar la proba de dublu. Director de concurs este Ionel Isac, director tehnic Gligor Florea şi arbitru principal Ioan Vaida.
Vineri este ziua limită pentru înscrieri, pentru ca la ora 16 să aibă loc şedinţa tehnică şi startul turneului. Ziua de sâmbătă este dedicată în totalitate jocurilor, iar duminică, începând cu ora 11 este programată finala şi apoi festivitatea de premiere.

References: CSM 
 CSM 
 CSM 

CSM 
 CSM 
 CSM 
 CSM 
 CSM 
 CSM 
 CSM